Tisztelt Intézményvezető Úr/Asszony!  
  
Kérem, engedje meg, hogy figyelmébe ajánljam a  Messzehangzó Tehetségek Alapítvány **5-12. évfolyamon tanuló gyermekek és fiatalok számára kiírt képzéstámogatási-pályázatát.**A  „Bonis Bona – A nemzet tehetségeiért” díjjal kitüntetett Alapítványunk célja, hogy a képzés-támogatással olyan, **természettudományok és művészetek területén tehetséges** gyermekek is merjenek nagyot álmodni, akiknek az anyagi, családi körülményei sokszor ezt nem teszik lehetővé.

2008 óta hirdetjük meg az egy tanévre szóló **anyagi háttértámogatást nyújtó**[**pályázatunkat**](https://messzehangzo.hu/new/index.php/palyazati-kiiras-2025-2026/)[,](http://messzehangzo.hu/index.php/2021/05/21/legyel-te-is-messzehangzo-tehetseg/) melynek célcsoportja a szociokulturálisan hátrányos helyzetben élő, jó képességekkel bíró jelentkezők.  
  
Támogató közreműködését szeretném kérni abban, hogy a képzés-támogatási rendszerünk felhívása eljuthasson az érintett diákokhoz, szüleikhez és tanáraikhoz. A felhívás ezen a linken olvasható: <https://messzehangzo.hu/new/index.php/palyazati-kiiras-2025-2026/>

**A pályázatok benyújtásának határideje: 2025. szeptember 20.**

Tisztelettel kérem, tegye lehetővé, hogy az érintett korosztály, családjaik, osztályfőnökeik és szaktanáraik közreműködésével megismerhesse a Messzehangzó Tehetségek Alapítvány képzéstámogatási-rendszerébe való felvétel lehetőségét.    
  
Megtisztelő együttműködésében bízva,   
üdvözlettel,

**Benedek Nóra**

**programkoordinátor**

**Messzehangzó Tehetségek Alapítvány**

Akkreditált Kiváló Tehetségpont, a Pécsi Tudományegyetem Partnerintézménye

1011 Budapest, Hunyadi János út 13.

[**www.messzehangzo.hu**](http://www.messzehangzo.hu/)

[**www.facebook.com/messzehangzo**](http://www.facebook.com/messzehangzo)

**1%-kal a sokszínű tehetségekért! - Adószámunk: 18131354-1-41**